Odense Adresse-Contoirs Efterretninger, 1848-10-20
Østerrig. J Hamb. Corr." beskrives de revolutionaire Brændpunkter i Wien saaledes: 1) Rigsdagen med sit Velfærdsudskud, der stedse staaer i direkte Forbindelse med den bevæbnede Magt og leder Bevægelsen, 2) Wiens Kommunalraad der er sammentraadt den 6 ds., og som for en stor Deel bestaaer af radikale Elementer; 3) Nationalgardens Generalkommittee, som har med Organisationen af den bevæbnede Magt at gjøre 4) Studenterkommitteen, som ikke alene leder Studenterlegionens Anliggender, men ogsaa er Centralpunktet for den hele Befolkning med Hensyn til vigtige Meldinger og Forespørgsler; 5) Centralkommitteen for de demokratiske Foreninger, som tælle et betydeligt Medlemsantal, og som ved deres Plakater og Deputationer have stor Jndflydelse paa Bevægelserne. Jfølge eit. Halle, ankom den 13de en Adresse fra den ungarske Rigsdag, hvori den erklærer at den agter Østerrigs Frihed lige med sin egen og af bedste Evne vil bidrage til dens Opretholdelse, samt opfordrer Østerrigs Rigsdag til at erklære enhver østerrigsk Undersaat for en Landsforræder, som maatte yde Oprøreren Jellachich den mindste Understøttelse. De ungarske Tropper skulle strax trækkes tilbage, saasnart Østerrigs ædle Repræsentanter erklære, at de ikke ere nødvendige for at fremkalde den almindelige Friheds Seir. Fra Gallizien hedder det, at der trods alle modsigende Beretninger dog endnu staae flere stærke russiske Armeekorpser paa Grændsen; alene imellem Chotom og Kammene, Podolsky skulle staae 60,000 Mand. Fra Turin hedder det nu igjen, at Østerrig har antaget den franske engelske Mægling under Betingelse af en Personalunion mellem Lombardiet Venedig og Østerrig. - Efterretningerne om Jellachiche Sammenstød med Ungarerne inden han gik over paa østerrigsk Gebeet, ere endnu bestandig dunkle; dog tyder meget paa, at han maa have lidt et betydeligt Tab -der tales om 8000 Fanger - og at hans Armee var næsten opløst, da Auersperg forenede sig med ham. Paa den anden Side sympathiserer den slaviske Befolkning i Bøhmen og Mæhren ingenlunde med Wienerne men er bleven fuldkommen keiserligsindet, saa at næsten alle Tropper i Bøhmen, Mæhren og Krakau have kunnet afsendes mod Wien: Windischgarn alene skal føre 25,000 Mand. De fleste Slaviske Deputerede ere flygtede fra Wien og der arbeides for en slavisk Rigsdag i Brünn, der skal aabnes den 20de. J Ungarn har den nationale Begeistring ogsaa grebet Fruentimmerne, der skulle slaae Mændene, naar de ikke strax følge Rossuths Opraab; om faa Uger vil Ungarn, foruden den fanatiske Landstorm, have 200,000 Mand regulairt Militair. Det er ikke Rossuth selv, men den ungarske Krigsminister Messaros, som kommanderer den ungarske Armee paa østerrigsk Gebeet, der allerede den 11te angaves til 30,000 Md. Auersperg har den 12te opgivet sin faste Stilling i Belvedere og trukket sig udenfor Staden, Wiens Distrikt. Rigsdagen har antaget et Andragende af Borrosch, at der skal nedsættes en internationaKommission, bestaaende af Rigsdagsdeputerede fra Østerrig og Ungarn, ogsaa italienske Deputerede skulle tilkaldes. Jellachichs og Auerspergs forenede Armeer angaves den 12te til 35-40,000 Md.; de erholdt bestandig Forstærkninger. Berl. Zeitungshalle, vil vide, at ogsaa de galliziske Regimenter skulle sendes mod Wien, hvorimod russiske Tropper vilde rykke ind i Gallizien og der stilles under en østerrigsk General. Steiermark har afgjort erklæret sig for Wienerne; dette Hertugdømme har allerede sendt en betydelig Hielp og bevæbner nu sin hele Landstorm; det steiermarkske Militair gjør fælleds Sag med Folket: Jellachich er derved truet i Ryggen. Den demokratiske Centralkommittee i Wien, har truffet Forholdsregler til at forhindre at Windischgratz transporterer sine Tropper mod Wien paa Nord banen. Den engelske og russiske Gesandt skulle have forladt Wien.